అహ్మదాబాద్, డిసెంబరు 8: హోరాహోరీగా సాగుతున్న గుజరాత్ అసెంబ్లీ ఎన్నికల్లో తీర్పు చెప్పడానికి ఓటరు సిద్ధమయ్యాడు. శనివారం 89 నియోజకవర్గాల్లో తొలిదశ పోలింగ్ జరగనుంది. ఇందుకు సంబంధించిన ఏర్పాట్లన్నీ ఎన్నికల కమిషన్ పూర్తి చేసింది. తొలిదశలో మొత్తం 977 మంది అభ్యర్థులు తమ అదృష్టాన్ని పరీక్షించుకుంటున్నారు. 2.12 కోట్ల మంది తమ ఓటు హక్కును వినియోగించుకోనున్నారు. గుజరాత్ సీఎం విజయ్ రూపానీ, కాంగ్రెస్ సీనియర్ నేతలు శక్తిసిన్ గోహిల్, పరేష్ ధనానీ తదితరులు తొలిదశ బరిలోనే ఉన్నారు. మరోసారి అధికారం నిలబెట్టుకోవాలని బీజేపీ...ఎలాగైనా పాగా వేయాలని కాంగ్రెస్ పోటాపోటీగా ప్రచారం నిర్వహించాయి. నరేంద్రమోదీ, రాహుల్ గాంధీ మధ్య తీవ్ర విమర్శలు నడిచాయి. పైగా గుజరాత్ మోదీ సొంత రాష్ట్రం కావడంతో కాషాయ దళం ఈ ఎన్నికలను ప్రతిష్ఠాత్మకంగా తీసుకుంది. అంతేకాదు మోదీ ప్రధాని అయిన తర్వాత గుజరాత్లో జరుగుతున్న తొలి ఎన్నికలు. పెద్దనోట్ల రద్దు, జీఎస్టీ ప్రభావం, పాటిదార్ ఉద్యమం బీజేపీకి ప్రతికూలంగా ఉన్నాయని రాజకీయ విశ్లేషకులు చెబుతుంటే...ఈ పరిస్థితిని కాంగ్రెస్ ఎంత వరకూ అనుకూలంగా మలుచుకుంటుందనేది ఆసక్తి కలిగిస్తోంది. మిగతా 93 నియోజకవర్గాల్లో ఈ నెల 14న పోలింగ్ జరుగుతుంది. మరోవైపు..దక్షిణ గుజరాత్పై ‘ఓఖీ’ తుపాను ప్రభావం ఉంటుందని, విస్తారంగా వర్షాలు పడతాయని వాతావరణ శాఖ హెచ్చరించడంతో అక్కడ పరిస్థితిని కేంద్ర ఎన్నికల సంఘం సమీక్షించింది. పోలింగ్కు ఎలాంటి ఇబ్బంది లేకుండా చర్యలు తీసుకోవాలని ఆ రాష్ట్ర ఎన్నికల ప్రధానాధికారిని ఈసీ ఆదేశించింది. కాగా, పోలింగ్కు ముందురోజు జూనాగఢ్ జిల్లా విశ్వదర్ పట్టణంలో బీజేపీ తరపున ప్రచారం చేసిన స్వామినారాయణ్ పూజారీ స్వామి భక్తిప్రసాద్పై గుర్తుతెలియని వ్యక్తులు దాడి చేయడం కలకలం రేపింది. ఇది కాంగ్రెస్ వారి పనిగా బీజేపీ ఆరోపించింది. కాగా, పాటిదార్ ఉద్యమనేత  హార్దిక్ పటేల్కు పోలింగ్కు ముందురోజు మరో ఎదురుదెబ్బ తగిలింది. ఆయన కీలక అనుయాయిగా ఉన్న దినేశ్ బంభనియా పాటిదార్ ఆందోళన సమితికి రాజీనామాచేశారు. ఇంతకుముందు కూడా ముగ్గురు హార్దిక్ వ్యవహారశైలిని తప్పుపడుతూ బీజేపీ శిబిరంలో చేరిపోయారు. కాగా గుజరాత్లో కాంగ్రెస్ పుంజుకుంటున్నా అధికారం మాత్రం బీజేపీదేనని సర్వేలు స్పష్టం చేస్తున్నాయి. 182 స్థానాలు ఉన్న అసెంబ్లీలో బీజేపీ 105 నుంచి 110 వరకు సాధిస్తుందని, కాంగ్రెస్ 65 నుంచి 75 స్థానాల్లో విజయం సాధిస్తుందని సర్వేలు పేర్కొంటున్నాయి.
ahmadabad, disembaru 8: horahoriga saagutunna gujarat assembley ennikallo teerpu cheppadaaniki otaru siddamayyaadu. sanivaaram 89 niyojakavargaallo tolidasa poling jaraganundi. induku sambandhinchina erpatlanni ennikala kamishan puurti chesindi. tolidasalo mottam 977 mandi abhyardhulu tama adrushtaanni pareekshinchukuntunnaa. 2.12 kotla mandi tama otu hakkunu viniyoginchukonunna. gujarat cm vijay roopaanii, congress seanier nethalu saktisin gohil, paresh dhanani taditarulu tolidasa barilone unnaaru. marosari adhikaaram nilabettukovalani bgfa...elagaina paga veyalani congress potapotiga prachaaram nirvahinchaayi. narendramodi, rahul gaandhi madhya teevra vimarsalu nadichayi. paiga gujarat modii sonta rashtram kaavadamtho kashaya dalam ee ennikalanu pratishtaatmakamgaa teesukundi. antekaadu modii pradhaani ayina tarvaata gujaraatlo jarugutunna toli ennikalu. peddanotla raddu, gst prabhaavam, patidar udyamam beejeepeeki pratikuulamgaa unnaayani rajakeeya vislaeshakulu chebutunte...ee paristhitini congress entha varakuu anukuulamgaa maluchukuntundanedi aasakti kaligistondi. migata 93 niyojakavargaallo ee nela 14na poling jarugutundi. marovaipu..dakshina gujaraatpai ‘okhee’ tupaanu prabhaavam untundani, vistaaramgaa varshaalu padataayani vaataavarana saakha heccharinchadamto akkada paristhitini kendra ennikala sangham sameekshinchindi. polingku elanti ibbandi lekunda charyalu teesukovaalani aa rashtra ennikala pradhaanaadhikaarini eesee aadesinchindi. kaga, polingku munduroju joonagad jilla vishwadar pattanamlo bgfa tarapuna prachaaram chesina swaminarayan poojaarii swami bhaktiprasadpai gurtuteliyani vyaktulu daadi cheyadam kalakalam repindi. idhi congress vaari panigaa bgfa aaropinchindi. kaga, patidar udyamaneta  hardik patelku polingku munduroju maro edurudebba tagilindi. aayana keelaka anuyaiga unna dinesh bambhania patidar aandolana samitiki rajinamachesaru. intakumundu kuudaa mugguru hardik vyavahaarasailini tappupadutuu bgfa sibiramlo cheripoyaru. kaga gujaraatlo congress punjukuntunna adhikaaram maatram beejeepeedaenani sarvelu spashtam chestunnayi. 182 sthaanaalu unna assembleelo bgfa 105 nunchi 110 varaku saadhistundani, congress 65 nunchi 75 sthaanaallo vijayam saadhistundani sarvelu perkontunnayi.